മഹാരാഷ്ട്രയില് ഒക്ടോബര് 22ന് ശേഷം തീയേറ്ററുകള് തുറക്കും മുംബൈ: മഹാരാഷ്ട്രയില് തീയേറ്ററുകളും ഓഡിറ്റോറിയവും തുറക്കാന് തീരുമാനം. ഒക്ടോബര് 22ന് ശേഷം തീയേറ്ററുകള്ക്കും ഓഡിറ്റോറിയങ്ങള്ക്കും തുറന്ന് പ്രവര്ത്തിക്കാന് അനുമതി നല്കുമെന്ന് മുഖ്യമന്ത്രി ഉദ്ധവ് താക്കറെ അറിയിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊറോണയുടെ രണ്ടാം തരംഗത്തെ തുടര്ന്ന് അടച്ച തീയേറ്ററുകള് നീണ്ട ഇടവേളയ്ക്ക് ശേഷമാണ് തുറക്കുന്നത്. മാസ്കുകളും സാനിറ്റെസറും ഉപയോഗിക്കുന്നത് കര്ശനമായി തുടരണമെന്നും കൃത്യമായ സാമൂഹിക അകലം പാലിക്കെണമെന്നും നിര്ദ്ദേശമുണ്ട്. കൊറോണ പ്രൊട്ടോക്കോള് പാലിച്ചാകും തീയേറ്ററുകള് തുറക്കുക. 50 ശതമാനം ആളുകള്ക്ക് മാത്രമാകും പ്രവേശനമെന്നാണ് ലഭിക്കുന്ന വിവരം. ഇതുസംബന്ധിച്ച മാര്ഗ്ഗ നിര്ദ്ദേശം ഉടന് പുറത്തിറക്കും. ഒക്ടോബര് നാല് മുതല് സംസ്ഥാനത്ത് സ്കൂളുകളും ഏഴ് മുതല് ആരാധനാലയങ്ങളും തുറക്കാന് തീരുമാനിച്ചിരുന്നു. ഇതിന് പിന്നാലെയാണ് തീയേറ്ററുകള് തുറക്കുന്നത് സംബന്ധിച്ച തീരുമാനവും പുറത്തുവന്നത്. കൊറോണ രോഗവ്യാപനം കുറഞ്ഞതിനാലാണ് സംസ്ഥാനത്ത് നിയന്ത്രണങ്ങള് ഘട്ടംഘട്ടമായി നീക്കുന്നത്. കഴിഞ്ഞ 24 മണിക്കൂറിനിടെ മഹാരാഷ്ട്രയില് 446 പേര്ക്കാണ് രോഗം സ്ഥിരീകരിച്ചത്. 430 പേര് രോഗമുക്തി നേടി. 4809 പേരാണ് വിവിധ ആശുപത്രിയില് ചികിത്സയില് കഴിയുന്നത്.